钦定古今图书集成/理学汇编/学行典/第261卷 > 郭琦
## 钦定古今图书集成/理学汇编/学行典/第261卷 > 郭琦

按《晋书隐逸传》：“郭琦，字公伟，太原晋阳人也。少方直
有雅量，博学，善五行，作《天文志》《五行传》，注《穀梁》《京氏
易》百卷。乡人王游等皆就琦学。武帝欲以琦为佐著
作郎，问琦族人尚书郭彰，彰素疾琦，答云：‘不识’。帝曰：
‘若如卿言，乌丸家儿能事卿，即堪为郎矣’。遂决意用
之。及赵王伦篡位，又欲用琦。琦曰：‘我已为武帝吏，不
容复为今世吏，终身处于家’。”